Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 09.03.2020

**Αρ. Πρωτ.:**  341

ΠΡΟΣ: κ. Β. Κικίλια, Υπουργό Υγείας

**ΚΟΙΝ: «Πίνακας Αποδεκτών»**

ΘΕΜΑ: «Άμεση λήψη μέτρων για την προστασία των εργαζομένων με αναπηρία και χρόνιες παθήσεις από τον κορονοϊό**»**

**Κύριε Υπουργέ,**

**Η Εθνική Συνομοσπονδία Ατόμων με Αναπηρία (Ε.Σ.Α.μεΑ.)** με την υπ’ αριθ. πρωτ. 332 επιστολή της που σας έστειλε στις 06.03.2020, ζητούσε την άμεση παρέμβασή σας για τη λήψη μέτρων για την προστασία των εργαζομένων με αναπηρία και χρόνιες παθήσεις και των γονέων τέκνων ατόμων με αναπηρία που εργάζονται σε χώρους παροχής υγείας, σε σχολικές μονάδες ή γενικά σε υπηρεσίες που υπάρχει άμεση επαφή με το κοινό, από τη λοίμωξη του κορονοϊού.

Όμως, παρά τη ραγδαία αύξηση των κρουσμάτων κορονοϊού στη χώρα μας, καθώς και των οδηγιών που έχουν δοθεί από τον ΕΟΔΥ για την αποφυγή επαφής των ατόμων που ανήκουν στις ομάδες υψηλού κινδύνου με άτομα που εμφανίζουν συμπτώματα της νόσου για την προστασία τους από τη συγκεκριμένη λοίμωξη, η διοίκηση του Υπουργείου Υγείας δεν έχει προβεί σε καμία ενέργεια έως τώρα για την αντιμετώπιση αυτού του κρίσιμου ζητήματος, θέτοντας σε κίνδυνο τους συμπολίτες μας που ανήκουν στις ευπαθείς ομάδες του πληθυσμού.

Ως εκ τούτου, ζητάμε να προβείτε άμεσα στις απαραίτητες ενέργειες για την προστασία όλων των εργαζομένων με αναπηρία ή χρόνια πάθηση σε νοσοκομεία, κέντρα υγείας και γενικά σε δομές, ή υπηρεσίες δημόσιου ή ιδιωτικού τομέα στις οποίες έρχονται σε επαφή με το κοινό, με τον ορισμό αρμόδιου υπαλλήλου σε κάθε ΥΠΕ ή στις υπηρεσίες που εργάζονται, με τον οποίο θα μπορούν να έρθουν σε επαφή για την απομάκρυνσή τους από τις θέσεις εργασίες τους, για την αποφυγή εμφάνισης της νόσου και επιπλοκών αυτής.

Αναμένοντας τις ενέργειές σας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

- Γραφείο Πρωθυπουργού της χώρας

- Γραφείο Υπουργού Επικρατείας, κ. Γ. Γεραπετρίτη

- Γραφείο Υφυπουργού παρά τω Πρωθυπουργώ, κ. Άκη Σκέρτσου

- Γραφείο Υφυπουργού Υγείας, κ. Β. Κοντοζαμάνη

- Γραφείο Γενικού Γραμματέα Υπηρεσιών Υγείας, κ. Ι. Κωτσιόπουλου

- Γραφείο Γενικού Γραμματέα Δημόσιας Υγείας, Πρόληψης και Εθελοντισμού,

 κ. Π. Πρεζεράκου

- Καθηγητή Σ. Τσιόδρα, εκπρόσωπο του Υπουργείου Υγείας για τον κορονοϊό

- Γραφείο Προέδρου ΕΟΔΥ, κ. Π. Αρκουμανέα

- Γραφείο Προέδρου ΠΟΕΔΗΝ, κ. Μ. Γιαννάκου

- ΥΠΕ της χώρας

- Οργανώσεις Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |